**ZMLUVA O DIELO**

uzatvorená podľa § 536 a nasl. zákona č. 513/1991 Zb. Obchodný zákonník, v znení neskorších predpisov (ďalej len „Zmluva“)

medzi zmluvnými stranami:

Číslo Zmluvy u Objednávateľa:

Číslo Zmluvy u Zhotoviteľa:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**Objednávateľ:**

Obchodné meno:

V zastúpení:

Sídlo:

Zápis v ORSR:

IČO:

DIČ:

IČ DPH:

Bankové spojenie:

IBAN:

Kontaktná osoba:

Kontaktný E-mail:

(ďalej len „**Objednávateľ**“)

a

**Zhotoviteľ**

Obchodná spoločnosť: *[doplní uchádzač]*

Sídlo: *[doplní uchádzač]*

IČO: *[doplní uchádzač]*

Zapísaná v: *[doplní uchádzač]*

Zastúpená: *[doplní uchádzač]*

Bankové spojenie: *[doplní uchádzač]*

Číslo účtu: *[doplní uchádzač]*

DIČ : *[doplní uchádzač]*

IČ DPH: *[doplní uchádzač]*

(ďalej len „**Zhotoviteľ**“)

Objednávateľ a Zhotoviteľ sú ďalej v tejto Zmluve nazývaní spoločne len ako „**Zmluvné strany**“ a jednotlivo aj ako „**Zmluvná strana**“

**PREAMBULA**

Vzhľadom na to že:

1. Dňa [doplní Objednávateľ v rámci postupu pred uzatvorením zmluvy] bola zo strany Objednávateľa vyhlásená obchodná verejná súťaž podľa § 281 a nasl. Obchodného zákonníka („Súťaž“).
2. Ponuka Poskytovateľa predložená v rámci Súťaže bola na základe podmienok a kritérií vyhodnotená ako úspešná a Objednávateľ túto Ponuku Poskytovateľa prijal;
3. Cieľom Obstarávateľa ako Objednávateľa bolo a je súbor opatrení a služieb zameraných na zabezpečenie rekonštrukcie tepelného zdroja K1 tak, aby tento spĺňal parametre účinného centralizovaného systému zásobovania teplom. Výsledkom Súťaže je okrem tejto Zmluvy o dielo aj servisná zmluva, ktorej predmetom je vykonávanie servisu a údržby diela, podľa požiadaviek a pokynov zariadení dodaných na základe tejto Zmluvy

sa Zmluvné strany dohodli upraviť si svoje vzájomné práva a povinnosti pri realizácii projektu a uzatvoriť túto zmluvu v nasledovnom znení:

* 1. **Predmet Zmluvy**
     1. Účelom tejto zmluvy je stanovenie základných práv a povinností zmluvných strán pre zhotovenie diela v rámci zákazky „REKONŠTRUKCIA ZDROJOV TEPLA SPOLOČNOSTI MPBH ŠAMORÍN S OHĽADOM NA PLNENIE PODMIENOK ÚČINNÉHO CZT“, časť rekonštrukcia.
     2. Predmetom tejto Zmluvy sú najmä, nie však výlučne, nasledovné záväzky Zhotoviteľa:
        1. Zhotoviteľ je povinný vyhotoviť a dokončiť pre Objednávateľa Dielo v súlade s Návrhom Zhotoviteľa, Projektovou dokumentáciou, Špecifikáciou predmetu zákazky, Zmluvou a Právnymi predpismi, a odstrániť na Diele akékoľvek vady, a to v Lehote plnenia;
        2. Zhotoviteľ je povinný riadne vyhotovené a dokončené Dielo Objednávateľovi odovzdať v súlade s postupmi a podmienkami podľa tejto Zmluvy;
        3. Zhotoviteľ je povinný dodať Materiály a Dokumentáciu Zhotoviteľa uvedenú v Zmluve, ktoré sú potrebné pre riadne vyhotovenie a dokončenie Diela a odstránenie vád na Diele a prevádzku Diela;
     3. Predmetom tejto Zmluvy sú najmä, nie však výlučne, nasledovné záväzky Objednávateľa:
        1. Objednávateľ je povinný za riadne vykonané Dielo a ostatné plnenia na základe tejto Zmluvy Zhotoviteľovi zaplatiť Zmluvnú cenu v súlade s touto Zmluvou;
        2. Objednávateľ je riadne vykonané Dielo povinný v súlade s ustanoveniami tejto Zmluvy prevziať;
        3. Objednávateľ je povinný Zhotoviteľovi poskytnúť všetku súčinnosť tak, aby Zhotoviteľ mohol Dielo a/alebo ktorúkoľvek časť plnenia na základe tejto Zmluvy vykonať riadne a včas.
     4. Predmetom tejto Zmluvy je aj úprava všetkých ostatných práv a povinností Zmluvných strán spojených s riadnym plnením tejto Zmluvy alebo v súvislosti s ňou.
     5. Zhotoviteľ potvrdzuje, že v rozsahu, v akom to je možné pri vynaložení všetkej odbornej starostlivosti preskúmal a detailne sa oboznámil so všetkými podkladmi, údajmi a informáciami, ktoré poskytol Objednávateľ, vrátane Projektovej dokumentácie. V prípade, ak Zhotoviteľ zistí akúkoľvek chybu, príp. nedostatok týchto podkladov, ktorú ani pri vynaložení odbornej starostlivosti nemohol zistiť v čase pred podpisom tejto Zmluvy, je povinný túto skutočnosť bezodkladne oznámiť Objednávateľovi.
  2. **Miesto vykonania diela**
     1. Miestom vykonania Diela je sídlo Objednávateľa na adrese Šamorín, Veterná 23/D, 93101 (ďalej len „Miesto vykonania Diela“).
     2. Miesto vykonania Diela bude Zhotoviteľovi sprístupnené najneskôr ku dňu nástupu na vykonanie Diela, o čom poverení zástupcovia Zmluvných strán vyhotovia a podpíšu písomný protokol Odovzdanie staveniska.
     3. Objednávateľ zabezpečí, aby Zhotoviteľ mohol nerušene vykonávať Dielo na mieste vykonania Diela. V prípade, že miesto vykonania Diela alebo iné pozemky alebo stavby, na ktoré, cez ktoré alebo do ktorých je potrebný vstup, vjazd, prechod alebo prejazd alebo ktoré je potrebné inak užívať za účelom vykonávania Diela, nie sú vo vlastníctve Objednávateľa, Objednávateľ na svoje náklady a zodpovednosť umožní ich užívanie Zhotoviteľom.
     4. Zhotoviteľ nie je v omeškaní s realizáciou Diela pokiaľ mu nie je umožnený nerušený prístup na miesto vykonania Diela.
  3. **Východiskové podklady a údaje**
     1. Zhotoviteľovi boli pred uzavretím tejto Zmluvy poskytnuté všetky pre realizáciu Diela relevantné a potrebné podklady a informácie a tiež bola vykonaná obhliadka na mieste vykonania Diela. Zhotoviteľ prehlasuje, že poskytnuté východiskové podklady a údaje boli postačujúce na kvalifikované posúdenie povahy a potrebného rozsahu Diela na zostavenie konečnej ponuky a na uzatvorenie tejto Zmluvy. Zhotoviteľ nezodpovedá za úplnosť a správnosť podkladov, ktoré mu boli poskytnuté.

1. **ZHOTOVENIE DIELA**
   1. **Stavenisko**
      1. Objednávateľ poskytol Zhotoviteľovi v rozsahu, v akom ich má k dispozícii, všetky dôležité a potrebné údaje a informácie o faktickom a právnom stave Staveniska, najmä, ale nie výlučne, o užívacích právach k Stavenisku, o dostupných podmienkach Staveniska vrátane informácií o príjazdových cestách. Za interpretáciu všetkých týchto údajov potrebných na plnenie povinností Zhotoviteľa podľa tejto Zmluvy zodpovedá Zhotoviteľ. Objednávateľ Zhotoviteľovi najmä poskytol možnosť obhliadky Staveniska pred podpisom tejto Zmluvy.
      2. Zhotoviteľ vyhlasuje, že v rozsahu, v akom to bolo prakticky možné, sa oboznámil s formou, povahou a podmienkami Staveniska, vrátane všetkých dostupných podmienok Staveniska pred podpisom tejto Zmluvy, a v uvedenom rozsahu mu je stav Staveniska známy. Zhotoviteľ zároveň v rozsahu, v akom to bolo prakticky možné, získal všetky informácie o Stavenisku, ktoré sú nevyhnutné pre riadne vyhotovenie a dokončenie Diela a súvisiacich plnení a pre predchádzanie vzniku škôd na Stavenisku a na Diele, ako aj informácie o prístupových a príjazdových cestách k Stavenisku.
      3. Po nadobudnutí účinnosti tejto Zmluvy Objednávateľ vyzve Zhotoviteľa na prevzatie Staveniska v termíne určenom Objednávateľom. Zhotoviteľ je povinný Stavenisko prevziať v termíne určenom Objednávateľom, prípadne Zhotoviteľ navrhne nový termín, s ohľadom na to, že nový navrhnutý termín Objednávateľ nie je povinný akceptovať. O  odovzdaní Staveniska Zmluvné strany vyhotovia protokol o odovzdaní Staveniska. Tento protokol musí byť podpísaný oprávnenými zástupcami oboch Zmluvných strán. Odo dňa odovzdania Staveniska Zhotoviteľ preberá zodpovednosť za Stavenisko. Za správne vytýčenie a ohraničenie Staveniska je zodpovedný Zhotoviteľ.
      4. V prípade, ak k odovzdaniu Staveniska nedôjde ani po 5 pracovných dňoch od prvotného návrhu Objednávateľa, resp. nového termínu navrhnutého Zhotoviteľom, tak sa má za to, že Stavenisko je odovzdané a prevzaté Zhotoviteľom. O odovzdaní staveniska Objednávateľ vyhotoví protokol o odovzdaní Staveniska, podpísaný oprávneným zástupcom Objednávateľa. Kópiu Protokolu o odovzdaní Staveniska Objednávateľ doručí Zhotoviteľovi na adresu v uvedenú v záhlaví tejto Zmluvy.
   2. **Podmienky vykonania Diela**
      1. Zhotoviteľ je zodpovedný za to, že Dielo a všetky Materiály budú vyhovovať Špecifikácii predmetu zákazky, Návrhu Zhotoviteľa, Zmluve a Právnym predpisom.
      2. Zhotoviteľ musí stavebné práce vykonávať v súlade s platnou právnou úpravou, predovšetkým zákonom č. 355/2007 Z.z. o ochrane podpore a rozvoji verejného zdravia a o zmene a doplnení niektorých zákonov v platnom znení a jeho vykonávacími predpismi a tak, aby bol Objednávateľ schopný dodržať všetky podmienky vyhlášky Ministerstva hospodárstva Slovenskej republiky č. 152/2005 Z. z. o určenom čase a o určenej kvalite dodávky tepla pre konečného spotrebiteľa, na ktoré majú práce Zhotoviteľa vplyv.
      3. Zhotoviteľ a Objednávateľ sú povinní vzájomne si poskytnúť akúkoľvek a všetku súčinnosť nevyhnutnú k riadnemu vyhotoveniu a dokončeniu Diela vrátane súčinnosti pri spoločnom postupe voči orgánom verejnej moci a akýmkoľvek iným subjektom. V prípade, ak niektorá Zmluvná strana bude považovať poskytnutie súčinnosti druhej Zmluvnej strany za nedostatočné, je povinná o tom písomne informovať druhú Zmluvnú stranu. V opačnom prípade sa bude mať za to, že súčinnosť podľa tejto Zmluvy bola poskytnutá riadne.
      4. Zhotoviteľ nesie zodpovednosť za správne umiestnenie všetkých častí Diela v súlade so Špecifikáciou predmetu zákazky, Projektovou dokumentáciou a Dokumentáciou Zhotoviteľa a špecifikami Staveniska, a je povinný napraviť každú chybu v situovaní, umiestnení, rozmeroch alebo vytýčení Diela na Stavenisku.
      5. Objednávateľ je oprávnený schvaľovať súpis vykonaných prác. Objednávateľ je oprávnený vykonávať akékoľvek záznamy v stavebnom denníku. Pre vylúčenie pochybností žiadny záznam a/alebo schválenie práce zo strany Objednávateľa nezbavuje Zhotoviteľa žiadnej zodpovednosti alebo povinnosti.
      6. Kontrolu vykonávania Diela vykonáva Technický dozor Objednávateľa najmä, avšak nie výlučne, počas Kontrolných dní v súlade s bodom 2.4 tejto Zmluvy. Technickému dozoru musí byť umožnený prístup k akejkoľvek časti Diela. Žiadna časť Diela nesmie byť zakrytá bez súhlasu Technického dozoru. Akékoľvek podstatné skutočnosti a okolnosti týkajúce sa vykonávania Diela je Zhotoviteľ povinný konzultovať s Technickým dozorom Objednávateľa. Technický dozor Objednávateľa je oprávnený vykonávať akékoľvek záznamy v stavebnom denníku. Technický dozor je oprávnený vydať pokyn na prerušenie prác v prípade, ak to neumožňujú klimatické podmienky alebo ak Zhotoviteľ iným spôsobom zjavne koná v rozpore s pracovnými postupmi určenými technickými normami alebo odporúčaniami výrobcov na právne zabudovanie dodávaných materiálov. Takýto pokyn musí Technický dozor bezodkladne oznámiť Objednávateľovi a o dobu prerušenia prác sa primerane predlžuje Lehota plnenia. Pre vylúčenie pochybností, žiadny záznam a/alebo schválenie práce zo strany Technického dozoru Objednávateľa nezbavuje Zhotoviteľa žiadnej zodpovednosti alebo povinnosti. Objednávateľ je povinný ustanoviť osobu vykonávajúcu funkciu Technického dozoru najneskôr do piatich (5) dní odo dňa nadobudnutia účinnosti tejto Zmluvy (ak nie je určený v Špecifikácii predmetu zákazky alebo v Súťažných podkladoch).
      7. Zhotoviteľ bude na vlastné náklady zodpovedný za zabezpečenie vody, elektriny a všetkých ďalších energií a ďalších služieb, ktoré môže pri realizácii Diela potrebovať, a to formou zriadenia osobitných odberných miest jednotlivých médií (resp. inou formou podľa uváženia Zhotoviteľa), ktoré môže pri realizácii Diela potrebovať, ak sa s Objednávateľom nedohodne inak. Všetky náklady na energie znáša Zhotoviteľ.
      8. Zhotoviteľ okrem iného zabezpečí na vlastné riziko a zodpovednosť najmä
         1. Dopravu, vykládku, skladovanie Materiálov v mieste Staveniska;
         2. akékoľvek technické/stavebné úpravy v súlade s Projektovou dokumentáciou nevyhnutné pre výstavbu a zapojenie Diela;
         3. výstavbu, inštaláciu, montáž kompletného Diela podľa Projektovej dokumentácie;
         4. komplexné sprevádzkovanie Diela vrátane vykonania Funkčných skúšok celého Diela a zabezpečenia všetkých materiálov potrebných pre vykonanie Funkčných skúšok;
         5. vykonanie úspešného Preberacieho konania.
      9. Zhotoviteľ počas celej doby trvania tejto Zmluvy nesie zodpovednosť za všetky práce na Diele a akékoľvek nebezpečenstvo spojené s prácami na Diele, zhotovovaním Diela a akýmikoľvek inými prácami a činnosťami, ktoré je Zhotoviteľ povinný vykonať na základe tejto Zmluvy. Zhotoviteľ zabezpečí najmä, nie však výlučne:
         1. stráženie Staveniska, aby na Stavenisko nemali v čase výkonu stavebných prác prístup nepovolané osoby, a to najmä na miesta, kde môže dôjsť k ohrozeniu života alebo zdravia;
         2. označenie Staveniska;
         3. zriadenie vjazdu a výjazdu z miestnej komunikácie alebo z účelovej komunikácie na prísun stavebných výrobkov, na odvoz stavebného odpadu a na prístup vozidiel záchrannej zdravotnej služby a dopravnej zdravotnej služby a požiarnej ochrany, a jeho udržiavanie v nepoškodenom a čistom stave;
         4. umiestnenie a skladovanie Materiálov na Stavenisku podľa dohody s Objednávateľom;
         5. poriadok a čistotu na Stavenisku, v jeho okolí a na užívaných inžinierskych sieťach;
         6. bezpečnosť a ochranu zdravia všetkých osôb nachádzajúcich sa na Stavenisku, a to najmä, nie však výlučne, zabezpečením bezpečnostných a zdravotných požiadaviek na stavenisku podľa zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, nariadenia vlády SR č. 391/2006 Z. z. o minimálnych bezpečnostných a zdravotných požiadavkách na pracovisko, nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, nariadenia vlády SR č. 387/2006 Z. z. o požiadavkách na zaistenie bezpečnostného a zdravotného označenia pri práci a nariadenia vlády SR č. 281/2006 Z. z. o minimálnych bezpečnostných a zdravotných požiadavkách pri ručnej manipulácii s bremenami;
         7. požiarnu ochranu Staveniska a Diela v zmysle zákona NR SR č. 314/2001 Z. z. o ochrane pred požiarmi v platnom znení a vyhlášky MV SR č. 94/2004 Z. z, ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb, poučenie osôb nachádzajúcich sa na Stavenisku o bezpečnosti a ochrane zdravia a požiarnej ochrane Staveniska a Diela;
         8. aby sa všetky osoby nachádzajúce sa na Stavenisku zdržali fajčenia na Stavenisku mimo priestorov výhradne určených a označených Zhotoviteľom na tieto účely;
         9. aby sa všetky osoby nachádzajúce sa na Stavenisku dodržiavali prísny zákaz požívania alkoholu, drog a iných omamných látok;
         10. vedenie evidencie svojich pracovníkov od ich nástupu do práce až do opustenia pracovísk a túto na požiadanie Objednávateľa predloží k nahliadnutí jeho zodpovednému pracovníkovi;
         11. aby všetky osoby nachádzajúce sa na Stavenisku boli vybavené potrebnými ochrannými pracovnými pomôckami;
         12. vykonanie opatrení potrebných na ochranu existujúcich vedení, rozvodov, prípojok a meračov energií, kanalizácie, telekomunikácií a iných inžinierskych sietí nachádzajúcich sa na Stavenisku alebo v jeho okolí, najmä podopierať ich, zabezpečovať ich údržbu a opravy prostredníctvom oprávnených osôb, pokiaľ potreba opravy vznikne v dôsledku okolností, za ktoré zodpovedá Zhotoviteľ;
         13. predchádzanie škodám na majetku tretích osôb;
         14. na Stavenisku, počas celého zhotovovania Diela, dostupnosť Projektovej dokumentácie a iných technických podkladov alebo ich kópií, potrebnej na uskutočňovanie Diela a na výkon štátneho stavebného dohľadu;
         15. pred dňom odovzdania a prevzatia Diela odstránenie všetkých technologických zariadení a vybavenia Staveniska zo Staveniska, nadbytočných stavebných výrobkov, a odpadu zo Staveniska, pričom toto ustanovenie sa primerane použije aj v prípade odstraňovania vád a nedorobkov;
      10. Zhotoviteľ sa zaväzuje zabezpečiť všetky technologické zariadenia Staveniska a Materiály nevyhnutné pre zhotovenie Diela a dopraviť ich na Stavenisko, a to v takom predstihu, aby pred začatím zhotovovania príslušnej časti Diela boli na Stavenisku k dispozícii všetky technologické zariadenia Staveniska a Materiály nevyhnutné pre zhotovenie Diela. Zhotoviteľ je oprávnený skladovať na Stavenisku výlučne len technologické zariadenia Staveniska a Materiály určené na realizáciu Diela podľa tejto Zmluvy. Zhotoviteľ zabezpečí ochranu technologických zariadení Staveniska a Materiálov pred poškodením alebo zničením a ich skladovanie tak, aby tieto nestratili predpísané, resp. požadované vlastnosti. Zhotoviteľ zodpovedá za súlad všetkých Materiálov, ktoré použil na zhotovenie Diela, s príslušnými Právnymi predpismi a touto Zmluvou. Nebezpečenstvo vzniku škody na Materiáloch a Diele znáša výlučne Zhotoviteľ, a to od momentu prevzatia Staveniska až do úplného prevzatia Diela zo strany Objednávateľa v súlade s bodom 2.10 tejto Zmluvy.
      11. Zhotoviteľ je zodpovedný za nakladanie s odpadmi vrátane prípadných stavebných odpadov podľa príslušných ustanovení zákona č. 79/2015 Z. z. o odpadoch v znení neskorších predpisov, ktoré vzniknú v súvislosti s plnením tejto Zmluvy. Zhotoviteľ nesie zodpovednosť za plnenie a plní za Objednávateľa aj všetky povinnosti pôvodcu odpadu v zmysle príslušných ustanovení zákona o odpadoch. V prípade, ak Objednávateľovi vznikne akákoľvek škoda v dôsledku porušenia povinností Zhotoviteľa podľa tejto Zmluvy alebo zákona o odpadoch v súvislosti s (ne)plnením akýchkoľvek povinností podľa zákona o odpadoch a príslušných vykonávacích predpisov, Zhotoviteľ odškodní Objednávateľa za akékoľvek takéto škody.
      12. Zhotoviteľ sa zaväzuje rešpektovať legislatívne predpisy na ochranu životného prostredia a riadenie odpadov. Zhotoviteľ zamedzí: znečisteniu vody, pôdy, nadmernému znečisteniu ovzdušia, ďalej obmedzenie hluku, vibrácií, prachu, žiarenia v zmysle zákona č. 17/1992 Zb. o životnom prostredí v znení zákona NR SR č. 127/1994 Z.z, zákona NR SR č. 287/1994 Z.z., zákona č. 171/1998 Z.z a zákona č. 211/2000 Z.z.
      13. Stavebné stroje, ktorých porucha môže hroziť znečistením pôdy ropnými produktmi vybaví Zhotoviteľ sanačným prípravkom (absorbérom), pracovnými nástrojmi (lopata, zberná nádoba, záchytná vaňa ...), poučí pracovníkov ako vykonať okamžitý zásah zamedzenie znečistenia životného prostredia pri poruche hydraulických systémov strojov.
      14. Zhotoviteľ špecifikuje vznik svojich odpadov na stavbe v zmysle katalógu odpadov podľa vyhlášky č. 284/2001 Z.z.
      15. Zhotoviteľ písomným záznamom deklaruje spôsob zberu odpadov, triedenia, likvidovania, zvláštnu pozornosť venuje Nebezpečným odpadom podľa zákona o odpadoch č. 223/2001 Z.z.
      16. Zhotoviteľ  určí  riadiaceho   pracovníka,   ktorý  bude   zodpovedný  za   ochranu  životného prostredia a nakladanie s odpadmi.
      17. Odo dňa začatia vykonávania prác na Diele je Zhotoviteľ povinný viesť stavebný denník v zmysle Stavebného zákona a príslušných vykonávacích predpisov. Pri vedení stavebného denníka sa budú Zmluvné strany riadiť najmä ustanoveniami § 46d) Stavebného zákona a § 28 vyhlášky Ministerstva životného prostredia Slovenskej republiky č. 453/2000 Z. z. o niektorých ustanoveniach Stavebného zákona. Stavebný denník musí byť trvale prístupný všetkým pracovníkom podieľajúcim sa na vykonávaní Diela a kontrolným orgánom na vopred dohodnutom mieste na Stavenisku. Vedenie stavebného denníka sa končí dňom, keď sú odstránené všetky vady a nedorobky na Diele. Žiadny súhlas alebo zápis Objednávateľa vo vzťahu k Dielu alebo postupu prác na Diele nezbavuje Zhotoviteľa žiadnej zodpovednosti. Ak sa na Diele nájdu chyby, opomenutia, nejasnosti, rozpory, nedostatky alebo akékoľvek iné vady, tieto budú spolu s Dielom opravené na náklady Zhotoviteľa, nehľadiac na súhlasy alebo schválenia Objednávateľa uvedené v stavebnom denníku alebo inak udelené zo strany Objednávateľa.
      18. Objednávateľ je oprávnený vstupovať na Stavenisko a kontrolovať postup Zhotoviteľa pri zhotovovaní Diela. Zhotoviteľ poskytne Objednávateľovi všetku súčinnosť pri vykonávaní kontroly podľa tohto bodu. Vykonanie kontroly zo strany Objednávateľa nezbavuje Zhotoviteľa žiadnej povinnosti alebo zodpovednosti.
      19. Pre vylúčenie pochybností, podmienkami vykonania Diela uvedenými v tomto bode nie sú dotknuté ostatné podmienky uvedené v ostatných častiach Zmluvy, najmä v Projektovej dokumentácii a Špecifikácii predmetu zákazky.
      20. Zhotoviteľ je povinný odo dňa prevzatia Staveniska udržiavať v platnosti poistnú zmluvu na poistenie zodpovednosti za škodu pri výkone podnikateľskej činnosti na poistnú sumu minimálne vo výške 1 000 000 ,- EUR. Zhotoviteľ je povinný pri prevzatí Staveniska predložiť Objednávateľovi osvedčenú kópiu poistnej zmluvy, resp. iného rovnocenného dokladu preukazujúceho platnosť poistenia podľa tohto bodu Zmluvy, ktorá tvorí Prílohu č. 6 tejto Zmluvy.
   3. **Dokumentácia Zhotoviteľa**
      1. Zhotoviteľ bude zodpovedný za všetku Dokumentáciu Zhotoviteľa, ktorú je povinný zhotoviť podľa tejto Zmluvy. Každá Dokumentácia Zhotoviteľa bude vyhotovená v súlade s Návrhom Zhotoviteľa, Špecifikáciou predmetu zákazky, Zmluvou a Právnymi predpismi. Pokiaľ táto Zmluva neustanovuje vo vzťahu k určitej časti Dokumentácie Zhotoviteľa inak, Zhotoviteľ je povinný odovzdať finálne znenie (po príslušnom preskúmaní zo strany Objednávateľa v prípadoch, v ktorých sa vyžaduje) akejkoľvek Dokumentácie Zhotoviteľa v šiestich (6) vyhotoveniach v tlačenej forme a v jednom (1) vyhotovení v elektronickej forme. Zhotoviteľ sa zároveň zaväzuje, že poskytne Objednávateľovi výhradnú licenciu na akékoľvek použitie Dokumentácie Zhotoviteľa (vrátane kopírovania, užívania, zdieľania Dokumentácie Zhotoviteľa ako aj vyhotovovania a užívania modifikácii Dokumentácie Zhotoviteľa, a to aj prostredníctvom tretích osôb) s právom postupovať takúto licenciu a udeľovať sublicenciu tretím osobám. Táto licencia bude:
         1. platiť počas skutočnej alebo predpokladanej životnosti (ktorákoľvek je dlhšia) Diela, resp. príslušných častí Diela bude platiť neobmedzene;
         2. oprávňovať Objednávateľa a/alebo ktorúkoľvek osobu, ktorá je vlastníkom príslušnej časti Diela na akékoľvek použitie Dokumentácie Zhotoviteľa (vrátane kopírovania, užívania, zdieľania Dokumentácie Zhotoviteľa ako aj vyhotovovania a užívania modifikácii Dokumentácie Zhotoviteľa) pre účely dokončenia, prevádzky, údržby, zmien, úprav, opráv a demolácie Diela;
         3. v prípade Dokumentácie Zhotoviteľa, ktorá je vo forme počítačových programov alebo iného softvéru umožňovať ich používanie na ktoromkoľvek počítači Objednávateľa a/alebo ktorejkoľvek tretej osoby, ktorá je v zmluvnom vzťahu s Objednávateľom;
         4. oprávňovať Objednávateľa a/alebo ktorúkoľvek tretiu osobu v zmluvnom vzťahu s Objednávateľom na použitie, zmenu, úpravu, prepracovanie, prekreslenie alebo iný spôsob použitia Dokumentácie Zhotoviteľa za účelom vykonania akýchkoľvek ďalších prác súvisiacich so zmenou, opravou, rekonštrukciou, prestavbou, atď. Diela po jeho dokončení.
      2. Každý dokument, ktorý znamená Dokumentáciu Zhotoviteľa a vyžaduje sa jeho schválenie alebo odsúhlasenie zo strany Objednávateľa podľa tejto Zmluvy (ak také sú) bude predložený Objednávateľovi na preskúmanie 1x v tlačenej forme a 1x v elektronickej forme. Odo dňa, kedy Objednávateľ obdrží takýto Dokument Zhotoviteľa má Objednávateľ 10 dní na preskúmanie Dokumentu Zhotoviteľa, ak nie je v Zmluve osobitne uvedené inak. V rámci lehoty na preskúmanie má Objednávateľ povinnosť vydať Zhotoviteľovi oznámenie, že Dokument Zhotoviteľa spĺňa požiadavky podľa Zmluvy alebo nespĺňa požiadavky podľa Zmluvy s konkrétnym uvedením všetkých požiadaviek, ktoré nespĺňa. Ak Dokument Zhotoviteľa nespĺňa požiadavky Zmluvy, bude na náklady Zhotoviteľa opravený, znova predložený a znova preskúmaný v súlade s týmto bodom. Opätovné preskúmanie opraveného Dokumentu Zhotoviteľa nezbavuje zodpovednosti za omeškanie s odovzdaním Dokumentu Zhotoviteľa a/alebo za omeškanie s iným súvisiacim plnením podľa tejto Zmluvy. Pre vylúčenie pochybností platí, že v prípade, ak k dátumu odovzdania Dokument Zhotoviteľa nespĺňa požiadavky tejto Zmluvy, má sa za to, že Zhotoviteľ sa dostal do omeškania s riadnym odovzdaním Dokumentu Zhotoviteľa ku dňu, kedy mal Zhotoviteľ podľa tejto Zmluvy odovzdať Dokument Zhotoviteľa Objednávateľovi (ak taký dátum je), a to bez ohľadu na jeho následnú opravu.
      3. Ak Dokument Zhotoviteľa spĺňa požiadavky Zmluvy, Objednávateľ o tom v lehote na preskúmanie podľa bodu 2.3.2 Zhotoviteľovi vydá potvrdenie. Pokiaľ Objednávateľ v príslušnej lehote na preskúmanie Zhotoviteľovi nevydá oznámenie, že Dokument Zhotoviteľa nespĺňa požiadavky tejto Zmluvy, postupom podľa bodu 2.3.2 tejto Zmluvy alebo Zhotoviteľovi nevydá potvrdenie podľa tohto bodu, má sa za to (platí fikcia), že toto potvrdenie bolo vydané v posledný deň lehoty na preskúmanie.
      4. Vydanie potvrdenia alebo akékoľvek iné schválenie či súhlas Objednávateľa vo vzťahu k Dokumentácii Zhotoviteľa nezbavuje Zhotoviteľa žiadnej zodpovednosti. Ak sa v Dokumentácii Zhotoviteľa nájdu chyby, opomenutia, nejasnosti, rozpory, nedostatky alebo akékoľvek iné vady, tieto budú spolu s Dielom opravené na náklady Zhotoviteľa, nehľadiac na súhlasy alebo schválenia Objednávateľa podľa tohto bodu 2.3.
      5. Zhotoviteľ pripraví a vyhotoví a bude mať k dispozícii vždy aktuálnu dokumentáciu skutočného vyhotovenia Diela, ktorá bude obsahovať presné rozmery a podrobnosti prác, výkresy a akúkoľvek dokumentáciu celého Diela tak, ako boli skutočne vykonané. Zhotoviteľ je zároveň povinný pred začatím Funkčných skúšok Diela odovzdať Objednávateľovi tri vyhotovenia dokumentácie skutočného vyhotovenia Diela (obsahujúcu aj presné rozmery a podrobnosti prác, výkresy a akúkoľvek dokumentáciu celého Diela tak, ako boli skutočne vykonané) v tlačenej forme a jedno vyhotovenie v elektronickej forme na elektronickom nosiči (vo formáte Portable Document Format,(.pdf), ako aj v pôvodných formátoch, v akých boli vyhotovené).
   4. **Správy o postupe prác a súpis vykonaných prác, Kontrolné dni** 
      1. Zhotoviteľ pravidelne za každý kalendárny týždeň vyhotoví a predloží Objednávateľovi správy o postupe prác na Diele do piatich (5) dní po skončení sledovaného obdobia, ktorého sa týkajú. Zhotoviteľ predloží správu o postupe prác. Súčasťou správ o postupe prác bude aj súpis vykonaných prác. Objednávateľovi patrí lehota piatich (5) pracovných dní odo dňa predloženia súpisu vykonaných prác na jeho preskúmanie. Na preskúmanie súpisu vykonaných prác sa primerane uplatňujú ustanovenia o schvaľovaní Dokumentácie Zhotoviteľa podľa bodov 2.3.2 a 2.3.3 tejto Zmluvy.
      2. Objednávateľ vykonáva kontrolu vykonaných prác prostredníctvom Technického dozoru najmä avšak nie výlučne počas Kontrolných dní pravidelne jedenkrát za sedem (7) kalendárnych dní, resp. na základe dohody podľa potrieb a požiadaviek Zmluvných strán. Presný termín bude spresnený zápisom v Stavebnom denníku pri odovzdaní Staveniska Zhotoviteľovi. Každý ďalší termín nasledujúceho Kontrolného dňa bude Zmluvnými stranami vopred dohodnutý a zapísaný v Stavebnom denníku.
      3. Po vykonaní kontroly vykonaných prác na Diele Zmluvné strany vyhotovia písomný záznam, ktorý musí byť podpísaný oprávnenými zástupcami oboch Zmluvných strán (ďalej len „**písomný záznam**“). Na preskúmanie písomného záznamu z Kontrolného dňa sa primerane uplatňujú ustanovenia o schvaľovaní Dokumentácie Zhotoviteľa podľa bodov 2.3.2 a 2.3.3 tejto Zmluvy. Na pokyny Objednávateľa pri kontrole vykonaných prác sa primerane uplatňujú ustanovenia podľa bodu 2.8 tejto Zmluvy.
      4. Zhotoviteľ upovedomí Objednávateľa o čase potrebnom na odstránenie vád a nedorobkov zistených počas Kontrolného dňa a o spôsobe ich odstraňovania alebo namietne opodstatnenosť vytýkaných vád a nedorobkov Objednávateľa. Zhotoviteľ písomne oboznámi Objednávateľa o skutočnosti, kedy dôjde k odstráneniu zistených vád a nedorobkov, ako aj o spôsobe ich odstránenia, a to do piatich (5) dní odo dňa zistenia predmetných vád a nedorobkov Diela počas Kontrolného dňa. V prípade namietnutia opodstatnenosti vytýkaných vád a nedorobkov Objednávateľa, vytýkané vady a nedorobky odborne posúdi Technický dozor (ďalej ako „**Odborné posúdenie**“) a o takomto Odbornom posúdení vyhotoví písomný záznam. Písomný záznam a výsledky Odborného posúdenia vytýkaných vád a nedorobkov je záväzný pre obe Zmluvné strany.
      5. Písomné záznamy z Kontrolných dní podľa bodu 2.4.3 vyššie a písomné záznamy z Odborného posúdenia podľa bodu 2.4.4 vyššie budú súčasťou správy o postupe prác vyhotovenej v súlade s bodom 2.4.1 vyššie.
   5. **Príručky pre prevádzku a údržbu a zaškolenie obsluhy**

Najneskôr k Preberaciemu konaniu Zhotoviteľ dodá Objednávateľovi všetky príručky pre prevádzku a údržbu Diela tam, kde to je pre riadne užívanie Diela, resp. jednotlivých materiálov alebo zariadení potrebné alebo vhodné, vrátane akýchkoľvek nevyhnutných dokumentov pre riadne užívanie, prevádzku a údržbu celého Diela. Zhotoviteľ zároveň zabezpečí a vykoná zaškolenie personálu Objednávateľa v oblasti prevádzky a obsluhy Diela vrátane všetkých postupov tak, aby po zaškolení bol Objednávateľ samostatne schopný obsluhovať Dielo a prevádzkovať ho na účely, na ktoré je vyhotovené. O zaškolení obsluhy Objednávateľa Zmluvné strany vyhotovia osobitný protokol, ktorý musí byť podpísaný oprávnenými zástupcami oboch Zmluvných strán.

* 1. **Lehota plnenia**
     1. Zhotoviteľ začne práce na realizácii Diela tak skoro, ako je to primerane možné ihneď po nadobudnutí účinnosti tejto Zmluvy tak, aby celé Dielo vyhotovil a dokončil v súlade s Harmonogramom prác v Lehote plnenia.
     2. Lehota na vykonanie Diela je **do 8. mesiacov** od odovzdania staveniska (ďalej len „**Lehota plnenia**“). Zhotoviteľ je povinný Dielo v súlade s Harmonogramom prác v Lehote plnenia vyhotoviť tak, aby zodpovedalo podmienkam tejto Zmluvy, vyhovelo Funkčným skúškam, bolo spôsobilé na Preberacie konanie podľa bodu 2.10 tejto Zmluvy a aby bolo pripravené na úspešné absolvovanie kolaudačného konania, ktorého výsledkom bude vydanie právoplatného rozhodnutia na užívanie stavby.
     3. V prípade ak Zhotoviteľ dôsledkom predĺženia Lehoty plnenia nedokončí práce pred začiatkom vykurovacieho obdobia, alebo nedôjde k úspešnému kolaudačnému konaniu, Zhotoviteľ je povinný uviesť Stavenisko do takého stavu, aby Objednávateľ mohol bez obmedzenia začať vykurovacie obdobie.
     4. Zhotoviteľ bude mať nárok na predĺženie Lehoty plnenia pokiaľ oneskorenie s dokončením Diela bude spôsobené niektorou z nasledovných okolností:
        1. príčina, ktorá dáva Zhotoviteľovi nárok na predĺženie Lehoty plnenia podľa niektorého z bodov tejto Zmluvy,
        2. omeškanie alebo obmedzenie na strane Objednávateľa, ktoré je priamou príčinou omeškania Zhotoviteľa, a ktoré nebolo odstránené v primeranej lehote na základe výzvy Zhotoviteľa na odstránenie takéhoto omeškania alebo obmedzenia,
        3. dôvody Vyššej moci, ktoré sú priamou príčinou omeškania Zhotoviteľa.
  2. **Harmonogram prác**
     1. Zhotoviteľ najneskôr pri podpise tejto Zmluvy predloží Objednávateľovi grafický Harmonogram prác. Harmonogram prác bude zodpovedať požiadavkám Špecifikácie predmetu zákazky, Návrhu Zhotoviteľa a tejto Zmluve. Po odovzdaní Harmonogramu prác patrí Objednávateľovi lehota na preskúmanie Harmonogramu prác v trvaní piatich (5) dní. Na preskúmanie Harmonogramu prác platia primerane podmienky podľa bodov 2.3.2 a 2.3.3 tejto Zmluvy. Po preskúmaní Harmonogramu prác Objednávateľom sa tento stáva Prílohou č. 3 tejto Zmluvy.
     2. Zhotoviteľ vyhotoví Harmonogram prác tak, aby Zhotoviteľovi umožňoval postupnú kompletizáciu celého Diela vrátane vyhotovenia a dokončenia celého Diela a vrátane úspešného absolvovania Funkčných skúšok celého Diela najneskôr v Lehote plnenia. Grafický Harmonogram prác bude obsahovať vyjadrenie časovej náročnosti jednotlivých úkonov, činností a prác vyjadrenú v dňoch. Harmonogram prác bude obsahovať stručný popis všetkých činností a prác, ich vzájomnú postupnosť a časovou nadväznosť.
     3. Kedykoľvek to bude potrebné z dôvodu predĺženia Lehoty plnenia alebo kedykoľvek Harmonogram prác nebude zodpovedať Zmluve, alebo ak sa skutočný postup prác nezhoduje s Harmonogramom prác alebo ak sa v porovnaní s Harmonogramom prác predĺži vykurovacie obdobie. Zhotoviteľ predloží Objednávateľovi revidovaný Harmonogram prác na preskúmanie za rovnakých podmienok ako sú uvedené v bode 2.7.1, a to najneskôr do piatich (5) dní odo dňa, kedy Objednávateľ vyzve Zhotoviteľa na predloženie takéhoto revidovaného Harmonogramu prác na preskúmanie. Pre vylúčenie pochybností platí, že revízia Harmonogramu prác podľa tohto bodu nemôže mať sama o sebe vplyv na predĺženie Lehoty plnenia, pokiaľ okolnosť vyvolávajúca potrebu revízie Harmonogramu prác zároveň nedáva Zhotoviteľovi právo na predĺženie, resp. úpravu Lehoty plnenia podľa iného bodu tejto Zmluvy.
  3. **Pokyny Objednávateľa**
     1. Objednávateľ je oprávnený Zhotoviteľovi vydávať pokyny, ktoré sa Zhotoviteľ zaväzuje splniť a dodržať za nasledovných podmienok:
        1. Zhotoviteľ je povinný plniť iba pokyny vydané Technickým dozorom prípadne priamo Objednávateľom;
        2. Zhotoviteľ je povinný upozorniť Objednávateľa bez zbytočného odkladu na nevhodnú povahu jeho pokynov, ak Zhotoviteľ mohol túto nevhodnosť zistiť pri vynaložení odbornej starostlivosti, ako skúsený zhotoviteľ v rozsahu plnenia predmetu tejto Zmluvy;
        3. V prípade, ak by mal pokyn mať dopad na Lehotu plnenia a/alebo ak by mal pokyn mať dopad na Zmluvnú cenu, je Zhotoviteľ o tejto skutočnosti povinný okamžite informovať Objednávateľa;
        4. Každý pokyn bude vydaný resp. inak zachytený (napr. v Stavebnom denníku) v písomnej forme. Objednávateľ je oprávnený vydať výnimočne aj ústny pokyn, avšak je povinný ho dodatočne písomne potvrdiť najneskôr do dvoch (2) dní, inak sa naňho neprihliada;
        5. Zhotoviteľ je povinný pokyn vydaný v súlade s týmto bodom 2.8 bezodkladne plniť, okrem prípadu, ak:
           1. Zhotoviteľ upozornil Objednávateľa na nevhodnú povahu pokynu a nevhodný pokyn Objednávateľa prekáža v riadnom vykonávaní Diela. Vtedy je Zhotoviteľ povinný jeho vykonávanie v nevyhnutnom rozsahu prerušiť do doby zmeny pokynov Objednávateľa alebo do písomného oznámenia o tom, že Objednávateľ trvá na vykonávaní Diela podľa daných pokynov;
           2. Zhotoviteľ oznámil Objednávateľovi, že pokyn má mať dopad na Lehotu plnenia a/alebo má mať pokyn dopad na Zmluvnú cenu, pričom v takom prípade je Zhotoviteľ bezodkladne, najneskôr však do piatich (5) dní, povinný Objednávateľovi doručiť návrh úprav Zmluvy (najmä Lehoty plnenia, Harmonogram prác a Zmluvnej ceny) vyvolaný pokynom Objednávateľa. Takýto návrh bude mať povahu oferty (návrhu na uzatvorenie zmluvy resp. dodatku). Zhotoviteľ nie je povinný ani oprávnený takýto pokyn plniť až do písomného potvrdenia (akceptácie) tohto návrhu zo strany Objednávateľa. To neplatí jedine v prípade, ak by neplnením takéhoto pokynu malo byť ohrozené Dielo, iný majetok a/alebo zdravie alebo život osôb. Zmluvné strany v primeranom čase po písomnom potvrdení pokynu a rozsahu zmeny Zmluvy zo strany Objednávateľa (s prihliadnutím na potrebu odsúhlasenia každej zmeny Zmluvy zo strany Poskytovateľa dotácie) uzatvoria osobitný dodatok k tejto Zmluve obsahujúci dohodnuté úpravy tejto Zmluvy v zmysle potvrdenia Objednávateľa.
     2. Pre vylúčenie pochybností, žiadne schválenia alebo súhlasy Objednávateľa podľa tejto Zmluvy sa nepovažujú za pokyn podľa tohto bodu Zmluvy. Tiež platí, že pokiaľ Zhotoviteľ neupozornil Objednávateľa pri vydaní pokynu na to, že môže mať vplyv na Lehotu plnenia a/alebo Zmluvnú cenu, a Zhotoviteľ takýto pokyn plní, má sa za to, že tento pokyn nemá dopad na Zmluvnú cenu a/alebo na Lehotu plnenia a Zhotoviteľ pokyn plní bez nároku na predĺženie Lehoty plnenia a/alebo zmeny Zmluvnej ceny.
  4. **Funkčné skúšky**
     1. Pred odovzdaním Diela je Zhotoviteľ za účasti Objednávateľa a v súlade s Harmonogramom prác povinný vykonať Funkčné skúšky Diela. Na základe Funkčných skúšok musí Zhotoviteľ preukázať, že Dielo je spôsobilé a pripravené pre riadnu prevádzku, a že spĺňa všetky Špecifikácie predmetu zákazky, vyhovuje Projektovej dokumentácii, Návrhu Zhotoviteľa a spĺňa ostatné požiadavky na základe Zmluvy vzťahujúce sa na Dielo.
     2. Zhotoviteľ pre účely Funkčných skúšok zabezpečí a poskytne všetky prístroje, vybavenie, asistenciu, dokumenty a iné informácie, elektrinu, zariadenia, materiály, personál a všetko ostatné tak, aby Funkčné skúšky prebehli v súlade so Zmluvou.
     3. Harmonogram Funkčných skúšok Zhotoviteľ doručí Objednávateľovi v dostatočnom časovom predstihu, najneskôr však štrnásť (14) pracovných dní pred plánovaným termínom Funkčných skúšok. Harmonogram Funkčných skúšok bude obsahovať časový harmonogram jednotlivých plánovaných úkonov testovania, ako aj ich opis.
     4. Funkčné skúšky budú prebiehať v súlade s Harmonogramom Funkčných skúšok a budú zahŕňať všetky prevádzkové skúšky za účelom preukázania, že Dielo môže byť prevádzkované bezpečne tak, ako je špecifikované, za všetkých dostupných prevádzkových podmienok v súlade s účelom Diela a Projektovej dokumentácie.
     5. O výsledku každých Funkčných skúšok podľa bodu 2.9.4 bude vyhotovený samostatný protokol. Ak Dielo alebo jeho časť nevyhovie Funkčným skúškam, Objednávateľ môže požadovať, aby Zhotoviteľ napravil vady Diela, a aby Zhotoviteľ vykonal opakované Funkčné skúšky za rovnakých podmienok. To sa vzťahuje na ktorúkoľvek časť Funkčných skúšok. Ak Dielo nevyhovie ani opakovaným Funkčným skúškam, Objednávateľ môže nariadiť ďalšie opakovanie Funkčných skúšok alebo Dielo odmietnuť prevziať a odstúpiť od Zmluvy
     6. Odstránenie nedostatkov po neúspešných Funkčných skúškach, resp. úspešné vykonanie opakovaných Funkčných skúšok nezbavuje Zhotoviteľa zodpovednosti za omeškanie s riadnym dodaním Diela v Lehote plnenia a Objednávateľa nezbavuje nároku na náhradu škody v celom rozsahu, vrátane náhrady škody presahujúcej zmluvnú pokutu, a zaplatenie zmluvnej pokuty podľa tejto Zmluvy.
  5. **Preberacie konanie**
     1. Preberacie konanie je konanie, v ktorom Objednávateľ v nadväznosti na úspešné vykonanie Funkčných skúšok preverí, že Dielo a tomu zodpovedajúca Dokumentácia Zhotoviteľa nemá vady a spĺňa požiadavky Špecifikácie predmetu zákazky, Projektovej dokumentácie a Návrhu Zhotoviteľa, Právnych predpisov, Zmluvy, ktoré sa končí vydaním protokolu, ktorým Objednávateľ deklaruje splnenie záväzkov Zhotoviteľa vykonať a dokončiť Dielo riadne (konanie podľa tohto bodu ďalej aj ako „**Preberacie konanie**“ a protokol vydaný v Preberacom konaní ďalej aj ako „**Preberací protokol**“).
     2. Zhotoviteľ pre účely Preberacieho konania zabezpečí a poskytne všetky prístroje, vybavenie, asistenciu, dokumenty a iné informácie, zariadenia, materiály, personál a všetko ostatné tak, aby Preberacie konanie prebehlo v súlade so Zmluvou.
     3. Preberacie konanie sa uskutoční až po zhotovení a úspešne vykonaných Funkčných skúškach celého Diela. Zhotoviteľ je povinný k Preberaciemu konaniu predložiť Objednávateľovi nasledovné doklady:
        1. žiadosť o vydanie Preberacieho protokolu;
        2. dodacie listy;
        3. všetky protokoly o Funkčných skúškach;
        4. príslušné oprávnenia Zhotoviteľa na realizáciu Diela;
        5. všetku Dokumentáciu Zhotoviteľa, ak ešte nebola Objednávateľovi podľa tejto Zmluvy odovzdaná, najmä dokumentáciu skutočného vyhotovenia, prevádzkové poriadky, manuály údržby a ostatnú dokumentáciu vzťahujúcu sa na Dielo;
        6. všetky doklady o nakladaní s odpadmi v zmysle zákona č. 79/2015 Z. z o odpadoch v znení neskorších predpisov;
        7. certifikáty a ďalšie dokumenty preukazujúce zhodu použitých Materiálov a záznamy zo všetkých skúšok Materiálov (v rozsahu, v akom tak vyžaduje Špecifikácia predmetu zákazky, Projektová dokumentácia alebo Právne predpisy);
        8. záručné listy dodaných zariadení, vrátane návodov a v prípade potreby doklady o zaškolení personálu Objednávateľa;
        9. 2x kópiu stavebného denníka;
        10. všetky protokoly o zaškolení obsluhy Diela,
        11. akékoľvek ďalšie dokumenty, ktoré majú byť Objednávateľovi odovzdané na základe tejto Zmluvy, Špecifikácie predmetu zákazky, Projektovej dokumentácie, Návrhu Zhotoviteľa alebo Právnych predpisov,
        12. vyjadrenie Zhotoviteľa, že Dielo bolo vyhotovené v súlade s Projektovou dokumentáciou, platnými STN normami a Právnymi predpismi, a že Dielo je schopné trvalej a bezpečnej prevádzky,
        13. všetky písomné správy z Kontrolných dní a písomné záznamy z Odborného posúdenia Technického dozoru.
        14. Potvrdenie od autorizovaného geodeta týkajúce sa umiestnenia zhotovenej podzemnej infraštruktúry v súvislosti s Dielom
     4. Preberacie konanie sa začína dňom predloženia žiadosti o vydanie Preberacieho protokolu spolu so všetkými dokumentami podľa bodu 2.10.3 vyššie. Predloženie žiadosti o vydanie Preberacieho protokolu Objednávateľovi znamená, že podľa názoru Zhotoviteľa je Dielo vykonané a dokončené riadne v súlade so Zmluvou, nemá vady, boli úspešne vykonané Funkčné skúšky a je pripravené k úspešnému Preberaciemu konaniu. Za riadne dokončené Dielo sa považuje Dielo dokončené bez vád a v súlade s Návrhom Zhotoviteľa, Projektovou dokumentáciou, Špecifikáciou predmetu zákazky, Zmluvou a Právnymi predpismi.
     5. Do štrnástich (14) dní odo dňa začatia Preberacieho konania je Objednávateľ povinný:
        1. vydať Zhotoviteľovi Preberací protokol s uvedením dátumu, kedy bolo Dielo dokončené v súlade so Zmluvou, s výnimkou drobných nedokončených prác a vád, ktoré nebránia užívaniu Diela pre zamýšľaný účel ; alebo
        2. zamietnuť žiadosť o vydanie Preberacieho protokolu s uvedením vád Diela a prác, ktoré musí Zhotoviteľ vykonať, aby bolo Dielo v súlade so Zmluvou.
     6. V prípade, ak Objednávateľ nevydá Preberací protokol alebo žiadosť o vydanie Preberacieho protokolu nezamietne v lehote podľa bodu 2.10.5, má sa za to, že Preberací protokol bol vydaný k poslednému dňu tejto lehoty. Vydaním Preberacieho protokolu alebo uplynutím lehoty podľa bodu 2.10.5 v prípade fikcie vydania Preberacieho protokolu podľa predchádzajúcej vety sa končí Preberacie konanie. Vydanie Preberacieho protokolu Zhotoviteľ Objednávateľovi potvrdí podpisom Preberacieho protokolu. Pokiaľ Zhotoviteľ podpisom nepotvrdí Objednávateľovi vydanie Preberacieho protokolu do troch (3) pracovných dní odo dňa, kedy bol Zhotoviteľovi doručený, má sa za to, že vydanie Preberacieho protokolu Zhotoviteľ podpisom potvrdil v posledný deň tejto lehoty.
     7. Dňom podpisu Preberacieho protokolu oboma Zmluvnými stranami podľa bodu 2.10.6 prechádza na Objednávateľa vlastníctvo k Dielu a nebezpečenstvo škody na Diele. Za deň podpisu Preberacieho protokolu sa považuje aj uplynutie lehoty podľa bodu 2.10.6 tejto Zmluvy.
     8. Pre vylúčenie pochybností, ak bude mať Dielo k dátumu uplynutia Lehoty plnenia zjavné vady zistené v rámci Preberacieho konania podľa tohto bodu Zmluvy, má sa za to, že Zhotoviteľ sa dostal do omeškania s riadnym a včasným plnením k dátumu uplynutia Lehoty plnenia, a to bez ohľadu na to, či boli vady v rámci Preberacieho konania zistené po dátume uplynutia Lehoty plnenia. Odstránenie vytknutých vád Zhotoviteľom a následné vydanie Preberacieho protokolu podľa tohto článku Zhotoviteľa nezbavuje zodpovednosti za škodu a omeškanie a Objednávateľa nezbavuje nároku na zmluvnú pokutu za omeškanie Zhotoviteľa s povinnosťou plniť riadne a včas v Lehote plnenia.
     9. V prípade, že Objednávateľ odmietne vydať Preberací protokol postupom podľa bodu 2.10.5b), Zhotoviteľ po odstránení vytknutých vád opätovne predloží žiadosť o vydanie Preberacieho protokolu podľa bodu 2.10.1, resp. 2.10.4 tejto Zmluvy a Objednávateľovi plynie lehota v zmysle bodu 2.10.5 tejto Zmluvy, pričom bod 2.10.6 sa aplikuje primerane. Opätovným vykonaním Preberacieho konania nie je dotknutý tento bod 2.10.9. Pre vylúčenie pochybností, bez ohľadu na to, kedy Objednávateľ vydá Preberací protokol napr. aj pre prípad opakovaného Preberacieho konania (pokiaľ neplatí fikcia vydania Preberacieho protokolu podľa bodu 2.10.6 platí, že pokiaľ k uplynutiu Lehoty plnenia nebolo Dielo spôsobilé na úspešné ukončenie Preberacieho konania (t. j. vykonané bez vád resp. bez vád, ktoré bránia užívaniu Diela pre dohodnutý účel), Zhotoviteľ sa dostal do omeškania ku dňu nasledujúcemu po uplynutí Lehoty plnenia. Vyššie uvedené znamená, že odstránenie vytknutých vád Zhotoviteľom a následné vydanie Preberacieho protokolu v Preberacom konaní Zhotoviteľa nezbavuje zodpovednosti za škodu a omeškanie a Objednávateľa nezbavuje nároku na zmluvnú pokutu za omeškanie Zhotoviteľa s riadnym a včasným plnením v Lehote plnenia ani nároku na náhradu škody.
     10. V prípade, ak Objednávateľ vydá Preberací protokol podľa bodu 2.10.5a) s výnimkou drobných nedokončených prác a vád, ktoré nebránia užívaniu Diela, Objednávateľ v Preberacom protokole určí alebo sa so Zhotoviteľom dohodne na primeranej lehote na odstránenie týchto vád a nedorobkov. O úplnom odstránení vád a nedorobkov Zmluvné strany vyhotovia protokol o úplnom odstránení vád a nedorobkov. Tento protokol musí byť podpísaný oboma Zmluvnými stranami.
     11. Pokiaľ Zhotoviteľ neodstráni vady a nedorobky Diela v dodatočnej primeranej lehote určenej v Preberacom protokole podľa bodu 2.10.5a) vzniká Objednávateľovi nárok na zaplatenie zmluvnej pokuty podľa bodu 3.5.1b) tejto Zmluvy. V prípade, ak vznikne Objednávateľovi škoda v dôsledku užívania Diela s vadami a nedorobkami uvedenými v Preberacom protokole, Zhotoviteľ Objednávateľa za túto škodu odškodní v plnom rozsahu, vrátane škody presahujúcej zmluvnú pokutu.
     12. V prípade, ak by bolo Dielo, resp. jeho časť, zhotovené s podstatnými neodstrániteľnými vadami, Objednávateľ nie je povinný takéto Dielo prevziať a zaplatiť zaň jeho cenu, resp. príslušnú časť jeho ceny.
  6. **Kolaudácia** 
     1. Bez ohľadu na ustanovenia o Funkčných skúškach a Preberacom konaní je Zhotoviteľ zodpovedný za to, že časť Diela vyžadujúca kolaudáciu podľa príslušných Právnych predpisov bude spôsobilá na úspešné absolvovanie kolaudačného konania, ktorého výstupom bude vydanie právoplatného kolaudačného rozhodnutia. O prevzatí časti Diela pripravenej na úspešné absolvovanie kolaudačného konania spíšu Zmluvné strany osobitný protokol (ustanovenia týkajúce sa Preberacieho Protokolu a Preberacieho konania podľa tejto Zmluvy sa uplatnia primerane). Žiadosť o vydanie kolaudačného rozhodnutia na užívanie podá Objednávateľ, avšak Zhotoviteľ sa zaväzuje v prípade potreby Objednávateľovi poskytnúť akúkoľvek a všetku potrebnú súčinnosť na zabezpečenie kolaudačného rozhodnutia vrátane bezplatného odstránenia akýchkoľvek nedostatkov či vád, ktoré budú zabraňovať vydaniu kolaudačného rozhodnutia, a to bez ohľadu na vydanie akýchkoľvek protokolov o Funkčných skúškach a Preberacieho protokolu k Dielu, a to až do vydania právoplatného kolaudačného rozhodnutia.
     2. Po prevzatí Diela a nadobudnutí právoplatnosti kolaudačného rozhodnutia podľa bodu 2.11 tejto Zmluvy, Zhotoviteľ do 23.12. kalendárneho roka poskytne Objednávateľovi potrebnú asistenciu v ostrej (reálnej) prevádzke Diela za účelom overenia, že Dielo spĺňa všetky zmluvne dohodnuté podmienky. Zhotoviteľ bude povinný počas tohto obdobia odstraňovať všetky dodatočne zistené vady a/alebo nedorobky Diela. Objednávateľ môže po odstránení všetkých dodatočne zistených vád a/alebo nedorobkov nariadiť predĺženie obdobia podľa prvej vety o primeranú dobu nevyhnutnú na preverenie, že všetky dodatočne zistené vady a/alebo nedorobky boli odstránené. Po odstránení všetkých dodatočne zistených vád a/alebo nedorobkov a skončení obdobia podľa prvej vety tohto bodu Zmluvné strany spíšu osobitný protokol, kde uvedú všetky dodatočne zistené vady a/alebo nedorobky a spôsob ich odstránenia a vyhlásenie Zmluvných strán o tom, že Dielo spĺňa všetky zmluvne dohodnuté podmienky.
  7. **Práce naviac a práce menej**
     1. Za správnosť a úplnosť technického riešenia Diela uvedeného v ponuke Zhotoviteľa tak, aby zodpovedal požadovanému výsledku t. j. vykonaniu Diela v súlade s touto Zmluvou, zodpovedá Zhotoviteľ. Pokiaľ Zhotoviteľ zistí nevyhnutnosť dodávky dodatočných materiálov, prác, alebo služieb, ktoré sú potrebné pre riadne vykonanie Diela (ďalej len „**Práce naviac**“), informuje o tom bezodkladne Objednávateľa.
     2. Zhotoviteľ má právo požadovať zaplatenie týchto Prác naviac len v prípade, ak preukáže, že Zhotoviteľ ani pri vynaložení odbornej starostlivosti nemohol zistiť potrebu vykonania týchto Prác naviac pri príprave ponuky.
     3. Pokiaľ Zhotoviteľ zistí a preukáže nevyhnutnosť Prác naviac podľa ods. 2 tohto článku V tejto Zmluvy, Zhotoviteľ sa zaväzuje oznámiť písomne túto skutočnosť Objednávateľovi bez zbytočného odkladu, zaväzuje sa popísať dôvody a rozsah Prác naviac, predpokladaný termín ich vykonania a cenovú ponuku vzťahujúcu sa na Práce naviac podloženú rozpočtom (ďalej len „Oznámenie o Prácach naviac“). Objednávateľ sa následne zaväzuje vyjadriť sa k Oznámení o Prácach naviac v lehote do päť (5) pracovných dní od jeho doručenia.

1. **SPOLOČNÉ USTANOVENIA**
   1. **Zmluvná cena a platobné podmienky**
      1. Zmluvná cena za plnenie predmetu Zmluvy je stanovená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách.
      2. Zmluvné strany sa dohodli, že celková cena za vykonanie Diela, ako aj splnenie všetkých ostatných povinností Zhotoviteľa podľa tejto Zmluvy je stanovená ako pevná cena vo výške ................................ **EUR bez DPH** (slovom: *........................................* eur a .................. centov) (ďalej len „**Cena diela**“). Zmluvné strany sa dohodli na úhrade ceny za vykonanie diela v 120 mesačných rovnomerných platbách. Daň z pridanej hodnoty bude zahrnutá do prvej splátky.
      3. Cenu Diela tvoria jednotlivé položky Ceny Diela uvedené v Prílohe č. 2 – Rozpočet Diela.
      4. Zhotoviteľ vyhlasuje, že je v plnej miere oboznámený s rozsahom a povahou Diela, a že s náležitou starostlivosťou vyhodnotil a ocenil všetky plnenia, ktoré sú nevyhnutné pre riadne vykonanie Diela, najmä dopravné a materiálové náklady, mzdové a vedľajšie náklady, ako aj iné režijné náklady. Cena Diela predstavuje skutočné náklady Zhotoviteľa na plnenia Zhotoviteľa podľa tejto Zmluvy a bude korešpondovať so skutočne vykonaným plnením, dodávkami služieb alebo tovaru. Cena Diela je platná počas celej doby vykonávania Diela a je konečná a nemenná, pokiaľ zo Zmluvy nevyplýva inak.
      5. Faktúra vystavená na základe tejto Zmluvy musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „**Zákon o DPH**“). Faktúra musí obsahovať aj nasledovné údaje: odvolávku na túto Zmluvu a popis plnenia v zmysle predmetu Zmluvy, podklady k fakturácii – správy o postupe prác a súpis vykonaných prác a dodaných materiálov a zariadení. Ak faktúra nebude obsahovať vyššie uvedené údaje alebo k nej nebudú priložené prílohy, alebo ak nebude obsahovať správne údaje, Objednávateľ je oprávnený takúto faktúru vrátiť Zhotoviteľovi spolu s označením nedostatkov, pre ktoré bola vrátená. V tomto prípade sa plynutie lehoty splatnosti takejto faktúry prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry do sídla Objednávateľa.
      6. Zhotoviteľ má právo  vyhotoviť faktúru na Cenu diela podľa čl. VI ods. 2  Objednávateľovi až po podpísaní Preberacieho protokolu podľa bodu 2.1.10 tejto Zmluvy obomi Zmluvnými stranami, ktorý bude súčasne prílohou tejto faktúry. Lehota na vyhotovenie tejto faktúry je do 15 dní odo dňa podpísania Preberacieho protokolu.
      7. V prípade, ak bude Objednávateľ v omeškaní o i len jednou platbou podľa Dohody o finančnom vysporiadaní Zhotoviteľ je oprávnený požadovať v takomto prípade zaplatenie celej neuhradenej Ceny Diela, alebo je Zhotoviteľ oprávnený  postúpiť celý takto vzniknutý dlh voči Objednávateľovi tretej osobe aj bez predchádzajúceho písomného súhlasu Objednávateľa.
      8. Prípadné naviac práce budú fakturované popri dohodnutej cene osobitne. Objednávateľom odsúhlasené práce naviac je Zhotoviteľ povinný fakturovať osobitnou faktúrou, v ktorej sú schválené práce naviac obsiahnuté. Splatnosť osobitnej faktúry za naviac práce je 30 dní odo dňa vystavenia.
      9. Faktúra ako daňový doklad musí obsahovať všetky náležitosti daňového dokladu podľa Zákona o DPH a ďalej musí obsahovať :

* označenie, že ide o faktúru;
* IČO a bankové spojenie Zhotoviteľa vo forme IBAN a BIC/SWIFT/;
* odpočet uhradených záloh ( v prípade existencie záloh ) ;
* sumu celkom k úhrade v mene v ktorej sa bude uhrádzať;

Faktúra ďalej môže obsahovať :

* číslo zmluvy ( vrátane platných dodatkov);
* pečiatku vystavovateľa faktúry;
* miesto plnenia;
* konštantný symbol;
* dohodnutú formu úhrady;
* meno, podpis a telefonické / e-mailové spojenie zodpovedného pracovníka vystavovateľa;
* deň splatnosti faktúry ( potrebné uvádzať počet dní od doručenia faktúry ).
  + 1. Faktúra bude doručená v dvoch (2) vyhotoveniach na adresu uvedené v záhlaví tejto Zmluvy.
    2. V prípade, že faktúra nebude obsahovať náležitosti podľa tejto Zmluvy, alebo platných právnych predpisov, je Objednávateľ oprávnený vrátiť ju Zhotoviteľovi na doplnenie. V takom prípade sa o dobu opravy a doručenia riadnej faktúry predlžuje doba splatnosti faktúry.
    3. Zhotoviteľ na účely ručenia za DPH podľa § 69 ods. 14 a §69b Zákona o DPH vyhlasuje, že ku dňu podpisu Zmluvy:
       1. nemá nedoplatky na DPH,
       2. nenastali u neho dôvody, pre ktoré by mohlo dôjsť k zrušeniu jeho registrácie pre DPH podľa § 81 ods. 4 písm. b) druhého bodu Zákona o DPH,
       3. nie je vedený v zozname osôb, u ktorých nastali dôvody na zrušenie registrácie pre DPH podľa § 81 ods. 4 písm. b) druhého bodu Zákona o DPH, vedenom Finančným riaditeľstvom Slovenskej republiky,
       4. jeho štatutárnym orgánom alebo členom štatutárneho orgánu alebo spoločníkom nie je štatutárny orgán, člen štatutárneho orgánu alebo spoločník Objednávateľa.

V prípade, ak dôjde k zmene ktorejkoľvek skutočnosti podľa písm. a) až d) tohto ustanovenia Zmluvy, Zhotoviteľ sa zaväzuje do troch (3) dní túto skutočnosť oznámiť Objednávateľovi . Taktiež Zhotoviteľ sa zaväzuje do troch (3) dní oznámiť Objednávateľovi ak by vstúpil do likvidácie, alebo sa voči nemu začne konkurzné konanie alebo reštrukturalizačné konanie. Zmluvná pokuta 2 000,- EUR prináleží Objednávateľovi v prípade porušenia tejto oznamovacej povinnosti so strany Zhotoviteľa.

* + 1. Pokiaľ je Objednávateľovi známe, že Zhotoviteľ nespĺňa niektorú z podmienok uvedených v písm. a) až d) odseku 3.1.9 tohto článku Zmluvy, má právo zadržať z fakturovanej Ceny Diela zádržné na DPH (ďalej len „Zádržné na DPH“). Zádržné na DPH má Objednávateľ právo zadržať do výšky súčtu súm DPH fakturovaných Zhotoviteľom Objednávateľovi a to z ktorejkoľvek faktúry vystavenej Zhotoviteľom a použiť ho na prípadnú úhradu DPH podľa § 69b Zákona o DPH. Zádržné na DPH Objednávateľ Zhotoviteľovi vyplatí, až keď mu Zhotoviteľ preukáže, že pominuli skutočnosti, ktoré boli dôvodom zadržania Zádržného na DPH, prípadne ak správca dane vráti Objednávateľovi DPH uhradenú za Zhotoviteľa. V prípade, ak Objednávateľ ako ručiteľ zaplatí za Zhotoviteľa nezaplatenú daň úhradou alebo započítaním podľa § 69b ods. 1 alebo 6 Zákona o DPH, pričom na tento účel nezadržal Zádržné na DPH, Zhotoviteľ súhlasí, aby Objednávateľ jednostranne započítal DPH zaplatenú za Zhotoviteľa voči akejkoľvek pohľadávke, ktorá vznikne Zhotoviteľovi voči Objednávateľovi. Pokiaľ Zádržné na DPH alebo započítanie vzájomných pohľadávok podľa tohto ustanovenia Zmluvy nepostačovalo na vyrovnanie celej dane zaplatenej Objednávateľom podľa § 69b ods. 1 alebo 6 Zákona o DPH, Zhotoviteľ sa zaväzuje zaplatiť Objednávateľovi ostávajúcu časť zaplatenej dane formou náhrady škody.
    2. Pokiaľ je Objednávateľovi známe, že Zhotoviteľ nespĺňa niektorú z podmienok uvedených v písm. a) až d) odseku 2.1.9 tohto článku Zmluvy, má tiež právo odstúpiť od Zmluvy.
  1. **Riziko a zodpovednosť za škodu**
     1. Zhotoviteľ zodpovedá bez obmedzenia za všetky škody, ktoré vzniknú porušením jeho povinností vyplývajúcich z tejto Zmluvy, ktoré vzniknú Objednávateľovi a iným osobám na Stavenisku, na samotnom Diele, na veciach, ako aj na osobách, pri prácach, ktorými bol poverený bez ohľadu na to, či tieto práce budú vykonané jeho zamestnancami alebo pracovníkmi, alebo ním poverenými Subdodávateľmi.
     2. Škodou sa rozumie aj škoda spočívajúca v povinnosti Objednávateľa vrátiť časť dotácie na financovanie predmetu Diela Poskytovateľovi dotácie, resp. sankcia uložená Objednávateľovi Poskytovateľom dotácie v prípade, ak Dielo nebude vykonané riadne a/alebo v Lehote plnenia z dôvodov na strane Zhotoviteľa. Nárok na náhradu škody nevylučuje právo Objednávateľa uplatniť zmluvnú pokutu v súlade s podmienkami Zmluvy.
     3. Škodou sa rozumie aj akákoľvek sankcia alebo pokuta uložená Objednávateľovi zo strany orgánov verejnej správy alebo orgánov štátnej správy za porušenia akýchkoľvek povinností súvisiacich s plnením Zmluvy, za ktoré nesie zodpovednosť Zhotoviteľ.
     4. Zhotoviteľ odškodní Objednávateľa od všetkých nárokov, škôd, strát a nákladov v súvislosti s poškodením alebo stratou akéhokoľvek majetku, nehnuteľného alebo hnuteľného v rozsahu, v akom toto poškodenie alebo strata vyplýva z dôvodov Dokumentácie Zhotoviteľa, vyhotovenia alebo dokončenia Diela a odstránenia akýchkoľvek vád alebo ak sa dá pripísať akejkoľvek nedbanlivosti, úmyselnému činu alebo porušeniu Zmluvy Zhotoviteľom.
     5. Zhotoviteľ nezodpovedá podľa tejto Zmluvy za nároky, škody, straty a náklady v prípadoch, kedy ich vznik možno pričítať okolnosti Vyššej moci. Za okolnosť Vyššej moci sa má namysli taká okolnosť, pri ktorej sú kumulatívne splnené všetky nižšie uvedené znaky:
        1. je mimo kontroly Zmluvnej strany;
        2. proti jej vzniku sa Zmluvná strana nemohla primerane zabezpečiť;
        3. Zmluvná strana sa jej po jej vzniku nemohla primerane vyhnúť alebo ju prekonať; a zároveň
        4. Zmluvná strana ju v čase uzavretia tejto Zmluvy objektívne nemohla predvídať.

(okolnosti podľa tohto bodu ďalej aj ako „**Vyššia moc**“)

* + 1. Kedykoľvek ktorákoľvek Zmluvná strana zistí akúkoľvek prekážku, ktorá jej bráni alebo je odôvodnené predpokladať, že jej bude brániť, v plnení akýchkoľvek povinností podľa tejto Zmluvy, najmä tak prekážku podľa bodu 3.2.5 a bodu 2.6.4 tejto Zmluvy, ale aj podľa akéhokoľvek iného ustanovenia tejto Zmluvy, je povinná jej vznik alebo existenciu bezodkladne písomne oznámiť druhej Zmluvnej strane. Pri riešení vzájomných nárokov spôsobených výskytom takýchto prekážok sú Zmluvné strany povinné postupovať vo vzájomnej súčinnosti tak, aby do najvyššej možnej miery zabránili následkom alebo zmiernili následky Vyššej moci.
  1. **Záručná doba a zodpovednosť za vady**
     1. Zhotoviteľ zodpovedá za to, že Dielo, ako aj všetky Materiály budú mať počas Záručnej doby vlastnosti dohodnuté v tejto Zmluve, ako aj vlastnosti obvyklé s prihliadnutím na povahu Diela, a že bude spôsobilé na riadne používanie na účel, na ktorý je určené. Záručná doba začína plynúť dňom podpisu Preberacieho protokolu oboma Zmluvnými stranami a trvá po dobu šesťdesiat (60) mesiacov na realizované Dielo (ďalej aj ako „**Záručná doba**“).
     2. Zmluvné strany sa dohodli, že aby bolo Dielo a Dokumentácia Zhotoviteľa počas celej Záručnej doby v súlade so Zmluvou, Objednávateľ je oprávnený požadovať a Zhotoviteľ je povinný vykonať všetky práce k odstráneniu vád Diela a Dokumentácie Zhotoviteľa oznámených Objednávateľom. Zhotoviteľ je povinný všetky tieto vady odstrániť a všetky práce vykonať na svoje náklady a na svoje nebezpečenstvo.
     3. Zhotoviteľ zodpovedá za vady, ktoré má Dielo v okamihu prechodu nebezpečenstva na Objednávateľa, aj keď dôjde k zisteniu tejto vady až po tejto dobe. Zhotoviteľ zodpovedá takisto za akúkoľvek vadu, ktorá vznikne po dobe prechodu nebezpečenstva na Objednávateľa, ak je spôsobená porušením povinností Zhotoviteľa.
     4. Zhotoviteľ určuje ako zodpovednú osobu na oznamovanie vád a havarijných udalostí [*meno a priezvisko - doplní navrhovateľ]*, tel. číslo. [*doplní navrhovateľ*], e-mail: [*doplní navrhovateľ*]. Objednávateľ sa zaväzuje, že prípadnú požiadavku na odstránenie vady uplatní bezodkladne po jej zistení písomne, a to zaslaním emailu na vyššie uvedenú emailovú adresu. Na odstránenie vád zistených a reklamovaných Objednávateľom v Záručnej dobe nastúpi Zhotoviteľ v lehote do štyridsaťosem (48) hodín od oznámenia Objednávateľom. V takom prípade je Zhotoviteľ povinný odstránenie vady vykonať bezodkladne, najneskôr však do siedmich (7) dní odo dňa doručenia požiadavky na odstránenie vady, pokiaľ sa s Objednávateľom nedohodne na inej lehote.
     5. V prípade porušenia povinnosti Zhotoviteľa odstrániť reklamované vady riadne a včas, je Objednávateľ oprávnení zabezpečiť odstránenie reklamovaných vád prostredníctvom tretej osoby na náklady Zhotoviteľa. Nárok Objednávateľa na zmluvnú pokutu ani na náhradu škody týmto nie je dotknutý.Zhotoviteľ sa zaväzuje bezodkladne nahradiť objednávateľovi všetky náklady ktoré vznikli v súvislosti s odstránením vád a nedorobkov podľa tohto bodu zmluvy, t.j. náklady objednávateľa spojené so zabezpečením odstránenia vád a nedorobkov (vrátane nákladov na právne služby s tým spojené a administratívu), ako aj náklady vyúčtované treťou osobou, ktorá vady a nedorobky odstránila.
     6. Zhotoviteľ znáša všetky náklady spojené s odstránením vád Diela. Záručná doba neplynie po dobu, po ktorú Objednávateľ nemôže užívať Dielo, resp. časť Diela pre jeho vady, za ktoré zodpovedá Zhotoviteľ.
  2. **Práva duševného vlastníctva a softwarové vybavenie a podpora**
     1. Bez toho, aby bolo dotknuté ustanovenie bodu 2.3 tejto Zmluvy, v prípade, že Dielo a/alebo akákoľvek časť predmetu plnenia podľa tejto Zmluvy bude mať povahu autorského diela v zmysle Autorského zákona, tak Zhotoviteľ udeľuje Objednávateľovi v súlade s ustanovením § 65 a nasl. Autorského zákona licenciu, resp. sublicenciu na použitie takto chráneného autorského diela, a to výhradnú (okrem licencie na užívanie Riadiaceho systému, kde sa udeľuje nevýhradná licencia), neobmedzenú (bez časového a teritoriálneho obmedzenia) v rozsahu nevyhnutnom na riadne fungovanie a užívanie Diela, resp. jeho časti Objednávateľom v súlade s účelom tejto Zmluvy. Za týmto účelom a v tomto rozsahu je Objednávateľ oprávnený udeliť sublicenciu tretím osobám. Zmluvné strany sa dohodli, že odmena Zhotoviteľa za poskytnutie licencie/sublicencie podľa bodu 3.4 je zahrnutá v Rozpočte Diela.
     2. Predmetom plnenia podľa tejto Zmluvy je výslovne aj udelenie licencií/sublicencií k počítačovým programom dodaným Objednávateľovi v zmysle tejto Zmluvy. Zhotoviteľ udeľuje Objednávateľovi dňom prevzatia Diela podľa § 65 Autorského zákona licenciu/sublicenciu za rovnakých podmienok ako v bode 3.4.1 tejto Zmluvy.
     3. Zhotoviteľ vyhlasuje, že dodaním (i) akéhokoľvek softwarového, či systémového vybavenia poskytnutého na základe tejto Zmluvy a (ii) akéhokoľvek technického alebo akéhokoľvek iného zariadenia alebo dokumentácie, ktoré je súčasťou Diela nedochádza k porušovaniu ani ohrozovaniu žiadnych práv duševného vlastníctva tretích osôb vrátane práv priemyselného vlastníctva a iných obdobných práv. Zhotoviteľ odškodní a ochráni Objednávateľa pred akýmikoľvek prípadnými nárokmi tretích strán voči Objednávateľovi v súvislosti s inštaláciou a prevádzkou Diela.
     4. Zhotoviteľ sa zaväzuje, že zabezpečí akékoľvek a všetky potrebné licencie či iné súhlasy od akýchkoľvek výrobcov a prevádzkovateľov systémov, softwarov, zariadení Diela, či akýchkoľvek iných osôb, potrebné pre prevádzkovanie Diela.
     5. Objednávateľ prevzatím Diela nepreberá žiadnu zodpovednosť za prípadne porušenie akýchkoľvek majetkových a/alebo autorských a priemyselných práv tretích osôb Zhotoviteľom v súvislosti s plnením tejto Zmluvy.
     6. Zhotoviteľ sa zaväzuje Objednávateľa odškodniť pred každým nárokom tretej osoby z porušenia akéhokoľvek patentového práva, registrovaného návrhu, autorského práva, ochrannej známky, obchodného záväzku, obchodného tajomstva, alebo iných duševných a priemyselných práv súvisiacich s Dielom, ktorý vznikne z alebo v súvislosti s Dokumentáciou Zhotoviteľa, výrobou alebo vyhotovením Diela alebo používaním Diela Objednávateľom. Zhotoviteľ v plnej miere zodpovedá za škodu, ktorá Objednávateľovi vznikne v súvislosti s porušením akýchkoľvek povinností Zhotoviteľa podľa tohto bodu Zmluvy.
  3. **Zmluvné sankcie**
     1. V prípade, že nastane niektorá z nižšie uvedených okolností má Objednávateľ na základe faktúry nárok požadovať od Zhotoviteľa zaplatenie a Zhotoviteľ je v prípade uplatnenia takého nároku zo strany Objednávateľa povinný Objednávateľovi zaplatiť nasledovné zmluvné pokuty (pre vylúčenie pochybností, pre každý prípad, kedy nastane akákoľvek z nižšie uvedených okolností, t. j. kedykoľvek aj opakovane):
        1. v prípade omeškania Zhotoviteľa s odovzdaním Diela v Lehote plnenia má Objednávateľ nárok na zaplatenie zmluvnej pokuty vo výške 0,1% z celkovej ceny Diela , a to za každý aj začatý deň omeškania;
        2. v prípade omeškania Zhotoviteľa s odstránením vád Diela podľa bodu 2.10.11 tejto Zmluvy má Objednávateľ nárok na zaplatenie zmluvnej pokuty vo výške 300,- EUR, a to za každý aj začatý deň omeškania;
        3. v prípade omeškania Zhotoviteľa s odstránením vád Diela podľa bodu 3.3.4 tejto Zmluvy má Objednávateľ nárok na zaplatenie zmluvnej pokuty vo výške 300,- EUR a to za každý aj začatý deň omeškania;
        4. v prípade, ak Zhotoviteľ zadá určitú časť plnenia tejto Zmluvy Subdodávateľovi v rozpore s postupom podľa bodu 3.7 tejto Zmluvy, má Objednávateľ nárok na zaplatenie zmluvnej pokuty vo výške 10.000,- EUR;
        5. v prípade, ak Zhotoviteľ vykonáva vybrané odborné činností v rámci plnenia tejto Zmluvy, ktoré má vykonávať výlučne prostredníctvom Expertov, prostredníctvom iných osôb, alebo v prípade, ak Zhotoviteľ viac nedisponuje kapacitami Experta, a nemá zabezpečené nahradenia kapacity Experta iným Expertom postupom podľa bodu 3.8.2 tejto Zmluvy, má Objednávateľ nárok na zaplatenie zmluvnej pokuty vo výške 10.000,- EUR;
        6. v prípade, ak Zhotoviteľ na prvú výzvu Objednávateľa podľa bodu 2.9 tejto Zmluvy nenapraví porušenie alebo neplnenie tejto Zmluvy v primeranej lehote má Objednávateľ nárok na zaplatenie zmluvnej pokuty vo výške 500,- EUR, a to za každý aj začatý deň, kedy toto porušenie alebo neplnenie trvá;
        7. v prípade porušenia povinnosti obmedzení týkajúcich sa dôvernosti informácií má Objednávateľ nárok na zaplatenie zmluvnej pokuty vo výške 5 000,- EUR za každá porušenie;
        8. v prípade nesprístupnenia stavebného denníka pre potreby objednávateľa alebo stavebného dozoru alebo za nevykonanie denných zápisov v stavebnomontážnom denníku v aktuálnom dni sa stanovuje zmluvná pokuta vo výške 100,- EUR za každý deň nesprístupnenia stavebnomontážneho denníka a/alebo nevykonania denného zápisu;
        9. v prípade porušenia ktorejkoľvek povinnosti podľa bodu 2.2.9, ktorá nie je sankcionovateľná podľa 3.5.1. f) tejto Zmluvy má Objednávateľ nárok na zaplatenie zmluvnej pokuty vo výške 500,- EUR za takto každé zistené porušenie povinnosti Zhotoviteľa.
     2. V prípade omeškania Objednávateľa s úhradou faktúr má Zhotoviteľ nárok na zaplatenie úroku   
        z omeškania v súlade s § 369 ods. 2 Obchodného zákonníka za každý aj začatý deň omeškania.
     3. Zaplatením zmluvnej pokuty na základe tejto Zmluvy nezaniká povinnosť splniť zabezpečený záväzok. Rovnako nezaniká ani nárok na náhradu škody príslušnej Zmluvnej strany, ktorá jej vznikne v súvislosti s porušením tejto Zmluvy v plnej výške, vzhľadom k tomu sa zmluvná pokuta nezapočítava s náhradou škody a výška škody nie je limitovaná výškou zmluvnej pokuty.
     4. Splatnosť faktúry za zmluvnú pokutu vystavenej podľa tohto bodu bude minimálne sedem (7) kalendárnych dní.
  4. **Trvanie a ukončenie Zmluvy**
     1. Táto Zmluva nadobúda platnosť dňom jej podpisu oboma Zmluvnými stranami a účinnosť deň nasledujúci po dni od zverejnenia tejto Zmluvy v súlade s príslušnými Právnymi predpismi Slovenskej republiky.
     2. Táto Zmluva trvá až do úplného splnenia všetkých vzájomných povinností a vysporiadania všetkých záväzkov Zmluvných strán na základe tejto Zmluvy, pokiaľ nedôjde k jej predčasnému ukončeniu v súlade s ustanoveniami tejto Zmluvy.
     3. Táto zmluva zanikne okrem splnenia všetkých práv a povinností obidvoch Zmluvných strán aj písomnou dohodou Zmluvných strán alebo písomným odstúpením od Zmluvy jednej zo Zmluvných strán.
     4. V prípade zániku zmluvy dohodou zmluvných strán, táto zaniká dňom uvedeným v tejto dohode. Dohoda o ukončení Zmluvy musí byť písomná. V tejto dohode sa upravia aj vzájomné nároky Zmluvných strán, ktoré vzniknú z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
     5. V prípade odstúpenia od Zmluvy sa Zmluvné strany budú riadiť ustanoveniami § 344 a nasl. Obchodného zákonníka. Odstúpenie od Zmluvy musí mať písomnú formu, musí byť doručené druhej Zmluvnej strane (ktorá svoju povinnosť porušila) a je účinné dňom doručenia odstúpenia Zmluvnej strane, ktorá svoju povinnosť porušila.
     6. Objednávateľ je oprávnený okamžite odstúpiť od Zmluvy v prípade podstatného porušenia Zmluvy Zhotoviteľom. Na účely tejto zmluvy sa za podstatné porušenie Zmluvy Zhotoviteľom považuje najmä, nie však výlučne:
        1. ak sa preukáže, že Zhotoviteľ v Návrhu Zhotoviteľa predložil nepravdivé doklady alebo uviedol nepravdivé, neúplné alebo skreslené údaje;
        2. ak Zhotoviteľ ani opakovane nesplní výzvu k náprave podľa bodu 3.9 tejto Zmluvy;
        3. ak Zhotoviteľ opustí Dielo alebo inak jasne prejavuje úmysel nepokračovať v plnení svojich povinností podľa Zmluvy (platí obdobne aj v prípade ak Zhotoviteľ tieto povinnosti plní iba vo veľmi obmedzenom rozsahu);
        4. ak nedôjde k úspešnému absolvovaniu Funkčných skúšok, ani pri opakovaných Funkčných skúškach;
        5. ak nedôjde k úspešnému absolvovaniu Preberacieho konania ani v prípade opakovaného Preberacieho konania;
        6. ak je Zhotoviteľ v omeškaní s vykonaním Diela o viac ako tridsať (30) kalendárnych dní;
        7. ak nastane iná okolnosť uvedená v tejto Zmluve oprávňujúca Objednávateľ odstúpiť od Zmluvy.
     7. Objednávateľ môže odstúpiť od Zmluvy, ak Zhotoviteľ alebo 3.telia neboli v čase uzavretia Zmluvy zapísaní v registri partnerov verejného sektora alebo ak boli vymazaní z registra partnerov verejného sektora.
  5. **Subdodávatelia**
     1. Zhotoviteľ je oprávnený plnením vybraných častí tejto Zmluvy poveriť svojich Subdodávateľov. Zoznam Subdodávateľov tvorí Prílohu č. 4 tejto Zmluvy. V zozname Subdodávateľov sa uvádza podiel plnenia každého Subdodávateľa z celkovej Zmluvnej ceny plnenia a údaje o osobe oprávnenej konať za Subdodávateľa v rozsahu meno a priezvisko, kontaktné údaje (tel., e-mail), funkcia. Každý Subdodávateľ, ktorý má takú povinnosť, musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**Zákon o RPVS**“).
     2. V prípade, ak má počas plnenia Zmluvy Zhotoviteľ záujem zmeniť alebo doplniť svojich Subdodávateľov, je povinný rešpektovať nasledovné pravidlá:
        1. Subdodávateľ, ktorého sa týka návrh na zmenu, musí byť zapísaný v registri partnerov verejného sektora podľa Zákona RPVS, ak mu táto povinnosť zo Zákona RPVS vyplýva,
        2. Subdodávateľ, ktorého sa týka návrh na zmenu, musí byť schopný realizovať príslušnú časť Diela v rovnakej kvalite ako pôvodný Subdodávateľ a musí spĺňať rovnaké podmienky, ako pôvodný Subdodávateľ (ak boli stanovené),
        3. Zhotoviteľ oznámi Objednávateľovi návrh na zmenu Subdodávateľa spolu s predložením dokladov preukazujúcich splnenie podmienok uvedených vyššie.
     3. Návrh na zmenu Subdodávateľa spolu s dokladmi podľa bodu 3.7.2c) vyššie a aktualizovaným znením Prílohy č. 4 musí Zhotoviteľ predložiť Objednávateľovi najneskôr tri (3) pracovné dni pred začatím plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v bode 3.7.2 vyššie.
     4. Zmluvné strany dohodli, že pre zmenu alebo doplnenie Subdodávateľov uzatvoria dodatok k tejto Zmluve.
     5. V prípade, ak Zhotoviteľ využije na plnenie ktorejkoľvek povinnosti podľa tejto Zmluvy Subdodávateľa, Zhotoviteľ za konanie Subdodávateľa voči Objednávateľovi zodpovedá, ako keby plnenie vykonával sám.
  6. **Experti**
     1. Zhotoviteľ sa zaväzuje, že výkon vybraných odborných činností v rámci plnenia tejto Zmluvy bude vykonávať výlučne prostredníctvom expertov, prostredníctvom ktorých preukazoval splnenie podmienok účasti technickej spôsobilosti podľa Súťažných podkladov, a ktorých za týmto účelom identifikoval vo svojom Návrhu Zhotoviteľa (ďalej aj ako „**Experti**“). Zoznam jednotlivých Expertov s uvedením ich kvalifikácie a doklady preukazujúce ich kvalifikáciu tvoria obsah Prílohy č. 5 tejto Zmluvy.
     2. V prípade, ak chce Zhotoviteľ nahradiť niektorého z Expertov, takéto nahradenie je možné výlučne so súhlasom Objednávateľa. Objednávateľ takýto súhlas bezdôvodne neodoprie, avšak platí, že novo navrhovaný Expert musí spĺňať rovnakú odbornú spôsobilosť, ako je spôsobilosť, ktorej splnenie preukazoval Expert, ktorý sa nahrádza. Spôsobilosť nového Experta Zhotoviteľ preukazuje spôsobom, akým preukazoval v Súťaži spôsobilosť Experta, ktorého chce Zhotoviteľ nahradiť.
     3. Pre vylúčenie pochybností sa Zmluvné strany dohodli, že pre nahradenie Expertov nie je potrebné uzatvárať dodatok k tejto Zmluve, pokiaľ bude dodržaný postup podľa tohto bodu. Po zmene Experta Zmluvné strany aktualizujú Prílohu č. 5 o údaje o novom Expertovi.
  7. **Výzva na nápravu**

Objednávateľ je oprávnený kontrolovať vykonávanie Diela a plnenie akýchkoľvek povinností Zhotoviteľa na základe tejto Zmluvy. Ak Zhotoviteľ porušuje alebo neplní akýmkoľvek spôsobom túto Zmluvu je Objednávateľ oprávnený vyzvať Zhotoviteľa, aby toto porušenie alebo neplnenie napravil v primeranej lehote na nápravu. Ak s prihliadnutím na dohodu Zmluvných strán nie je primeranou lehotou na nápravu iná lehota, platí, že primeranou lehotou na nápravu je päť (5) kalendárnych dní. Pokiaľ Zhotoviteľ nenapraví toto porušenie alebo neplnenie Zmluvy v lehote na nápravu určenej podľa tohto bodu, má Objednávateľ právo určiť Zhotoviteľovi náhradnú lehotu na nápravu. Pokiaľ Zhotoviteľ nenapraví toto porušenie alebo neplnenie Zmluvy ani v náhradnej lehote na nápravu určenej podľa tohto bodu, má Objednávateľ právo od tejto Zmluvy odstúpiť.

* 1. **Komunikácia**
     1. Zmluvné strany sa dohodli, že všetky oznámenia, požiadavky, žiadosti a akákoľvek iná komunikácia, ktorá má byť podľa tejto Zmluvy písomná sa bude doručovať doporučene poštou s doručenkou, kuriérom alebo osobne ak nie je v Zmluve výslovne dohodnutá aj iná možnosť doručovania (napr. email). Za deň doručenia sa považuje deň prevzatia písomnosti, ak nie je v Zmluve dohodnuté inak. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej dobe na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.
     2. Akákoľvek komunikácia podľa bodu 3.10.1 vyššie bude adresovaná a doručovaná na kontaktné údaje strán uvedené v záhlaví tejto Zmluvy, poprípade na kontaktné údaje, ktoré si Zmluvné strany písomne oznámia spôsobom podľa bodu 3.11.1 vyššie.
  2. **Prechod nebezpečenstva škody a vlastnícke právo k dielu**
     1. Vlastnícke právo k Dielu a nebezpečenstvo škody na Diele, vrátane všetkých technologických súčastí prechádza zo Zhotoviteľa na Objednávateľa momentom prevzatia Diela Objednávateľom potvrdeného Protokolom o odovzdaní diela.
  3. **Mlčanlivosť**
     1. Zmluvné strany sa dohodli, že všetky skutočnosti, údaje, informácie a podklady, ktoré sa v súvislosti s plnením tejto Zmluvy (alebo v spojitosti s ňou) dozvedia sa považujú za obchodné tajomstvo podľa ust. § 17 a nasl. Obchodného zákonníka a toto sú povinné chrániť a dodržiavať v zmysle ustanovenia § 271 Obchodného zákonníka. Predmetom obchodného tajomstva podľa tohto článku XVI Zmluvy nie sú skutočnosti, údaje, informácie a podklady, ktoré je Zmluvná strana povinná oznámiť podľa platných právnych predpisov.
     2. Zmluvné strany sa zaväzujú, že neoznámia alebo inak nesprístupnia ktorejkoľvek tretej osobe s výnimkou svojich zamestnancov, daňových, ekonomických a právnych poradcov a subdodávateľov Zhotoviteľa, žiadne informácie poskytnuté druhou Zmluvnou stranou v súvislosti s plnením tejto Zmluvy, ani žiadne iné informácie o jednaniach spojených s touto Zmluvou, alebo súvisiace so Zmluvou, ani ich nepoužijú v rozpore s ich účelom pre svoje potreby, bez toho, aby bol udelený predchádzajúci písomný súhlas poskytovateľa informácie, s výnimkou tých informácií, ktoré poskytovateľ uverejní na základe zákonom uloženej povinnosti. Uvedené informácie považujú Zmluvné strany za dôverné a prijímateľ informácie sa zaväzuje túto dôvernosť v najvyššej možnej miere zachovávať.
     3. Prijímateľ informácie vyhlasuje, že všetky dôverné informácie, ktoré získa od poskytovateľa informácie použije výlučne pre plnenie účelu ku ktorému boli poskytovateľom informácie oznámené.
  4. **Spoločné a záverečné ustanovenia**
     1. Práva a povinnosti Zmluvných strán neupravené v tejto Zmluve sa riadia príslušnými ustanoveniami Obchodného zákonníka a ostatných všeobecne záväzných Právnych predpisov platných a účinných v Slovenskej republike. Zmluvné strany sa dohodli, že v prípade vzniku sporov Zmluvných strán týkajúcich  sa tejto Zmluvy a jej aplikácie, ak sa ich nepodarí urovnať iným spôsobom a jednou zo Zmluvných strán je zahraničný subjekt, je daná právomoc súdov Slovenskej republiky.
     2. Zhotoviteľ nie je oprávnený postúpiť akékoľvek pohľadávky (práva) vyplývajúce z tejto Zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto Zmluvy bez predchádzajúceho písomného súhlasu Objednávateľa.
     3. Zmluva je vyhotovená v štyroch (4) rovnopisoch, pričom Objednávateľ dostane dva (2) rovnopisy a Zhotoviteľ dostane dva (2) rovnopisy.
     4. Prípadná zmena tejto Zmluvy je možná len písomnou dohodou Zmluvných strán, a to vo forme číslovaných dodatkov podpísaných oprávnenými zástupcami oboch Zmluvných strán.
     5. Ak niektoré ustanovenia tejto Zmluvy nie sú celkom alebo sčasti účinné alebo platné alebo neskôr stratia účinnosť alebo platnosť, nie je tým dotknutá účinnosť a platnosť ostatných ustanovení. Ak sa niektoré z ustanovení tejto Zmluvy stane neplatným z dôvodu rozporu s Právnymi predpismi, zaväzujú sa Zmluvné strany takéto ustanovenie nahradiť iným, primerane zodpovedajúcim významu pôvodného ustanovenia a zmyslu a účelu tejto Zmluvy.
     6. Zmluvné strany vyhlasujú, že sa s obsahom Zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručným podpisom.
     7. Neoddeliteľnou súčasťou zmluvy sú prílohy:

Príloha č. 1 Špecifikácia Diela *[návrh úspešného uchádzača]*

Príloha č. 2 Rozpočet Diela *[predloží navrhovateľ vo svojom návrhu]*

Príloha č. 3 Harmonogram prác *[predloží úspešný navrhovateľ v súlade s bodom 2.7 Zmluvy pri podpise tejto Zmluvy]*

Príloha č.4 Zoznam Subdodávateľov *[vypracuje úspešný navrhovateľ a predloží Vyhlasovateľovi najneskôr pred podpisom Zmluvy]*

Príloha č. 5 Zoznam Expertov *[predloží navrhovateľ vo svojom návrhu alebo najneskôr úspešný navrhovateľ v rámci súčinnosti pri uzavretí Zmluvy o dielo]*

Príloha č. 6 Poistná zmluva o poistení zodpovednosti za škodu *[predloží úspešný navrhovateľ najneskôr pri prevzatí Staveniska]*

Príloha č. 7 Požiarny poriadok a BOZP – Kotolňa K1

|  |  |  |  |  |  |  |  |
| --- | --- | --- | --- | --- | --- | --- | --- |
| **Objednávateľ**  V Šamoríne  Dňa | | **Zhotoviteľ**  V *[doplní navrhovateľ]*  Dňa *[doplní navrhovateľ]* |  | |  | |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Za a v mene | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Za a v mene *[doplní navrhovateľ]*  *[doplní navrhovateľ]* | | |  | |  | |